ЮЖЫК Павел Фаміч. Беларускі мастак і педагог. Нарадзіўся 16.3.1874 г. ў в.Вётхава Залескага сельсавета. Скончыў Маладзечанскую настаўніцкую семінарыю (1895). Вучыўся ў Віленскай рысавальнай школе прафесара І.П.Трутнева (1901). Настаўнічаў на Вілейшчыне (в.Сітцы) і ў Падброддзі на Віленшчыне. Працаваў у Віленскай дырэкцыі народных вучылішчаў. 3 1915 г. ў эвакуацыі на Волзе. Быў навучэнцам свабодных мастацкіх майстэрняў у г.Пенза, у студыі прафесара Пятрова. У 1918 - 200 гг. працаваў выкладчыкам графічанага мастацтва ў Пензе. У 1920 г. эвакуіраваўся ў г.Дзісна. У 1922 - 35 гг., настаўнік малявання Віленскай беларускай гімназіі. Стварыў серыю жывапісных партрэтаў гімназістаў. Апошнія яго партрэты “Тамаш Южык”, “Нявестка Вольга”, “Марыся”, “Хлопчык”, выкананыя ў строгай рэлістычнай манеры, добра выяўляюць духоўны свет, характар партрэтаваных. П.Южык - аўтар багатай калекцыі жывапісных пейзажаў, маляваных у наваколлі Вільні і асабліва на маладой радзіме мастака—Вётхаве, у Залескай ваколіцы. На эцюдах шчодра прадстаўлены пераважна вясковы беларускі краявід у розныя поры года. Маляваў П.Южык і абразы для цэркваў Смаргоншчыны. Апоўшнія гады, пачынаючы з 1939 г. , працаваў настаўнікам Залескай сямігадовай беларускай школы. Захапляўся літаратурай, пісаў вершы, паэму пра лёс дзяўчыны-сіраты ў горадзе. Памёр 24.3.1944г.

Салагуб Алесь Тэафілавіч. Беларускі паэт

літаратуразнавец, публіцыст. Нарадзіўся 18.10.1906г. у в.Зарудзічы Залескага сельсавета. Удзельнік камуністычнага падполля ў Заходняй Беларусі 1920 гадоў. Вучыўся ў Віленскай беларускай гімназіі (1922- 27) з перапынкамі ў сувязі з арыштамі і турмой. Арыштоўваўся дэфензівай у 1924 і 1927 гг. як член КСМ Заходняй Беларусі, арганізатар гурткоў Беларускай сялянска-работніцкай грамады на Смаргоншчыне. Друкавацца ў перыядычным друку Заходняй Беларусі пачаў з 1925 г. пад уласным прозвішчам і пад псеўданімам Лявон Чачотка. Вершы А.Салагуба з’явіліся ў газетах “Жыццё беларуса”, “Беларуская ніва”, “Народны звон”, “Наша праўда” і іншых, часопісах “Студэнцкая думка”, “Маланка”. У 1923 г. апублікаваў у часопісе “Рунь” вялікую калекцыю народных песень, запісаных у в.Зарудзічы. У 1928 г. нелегальна эмігрыраваў у СССР, скончыў БДУ (1931), вучыўся ў аспірантуры Інстытута літаратуры і мастацтва АН БССР. 16 .8.1933 г. арыштаваны органамі НКУС, праходзіў па справе так званага “Беларускага нацыянальнага цэнтра”, 9.1.1934 г. прыгавораны да ВМП. 17.5.1934 г. растраляны. Рэабілітаваны ў 1956 г. У 1929 г. у Мінску выйшаў адзіны паэтычны зборнік А.Салагуба "Лукішкі: вершы з Заходняй Беларусі”. Лірычны герой паэта - натура цэласная, у свядомасці яго гараманічна спалучаны сацыяльны і нацыянальны ідэал вызвалення чалавека працы. А Салагубам упершыню ў заходнебеларускай літаратуры быў створаны вобраз рэвалюцыянера - палітзняволенага, моцнага кроўнай сувяззю з народам, перадавымі ідэямі свайго часу.

Жывучы ў Мінску, досыць актыўна ўдзельнічаў у працы пісьменніцкіх суполак, выступаў у друку ў газетах “Звязда”, “Літаратура і мастацтва” (артыкул пра персанальную выставу мастака Рамана Семашкевіча), у “Полымі рэвалюцыі” з публікацыяй “Мастацкая літаратура грамады”. У 1961 г. у часопісе “Полымя” № 4 літаратуразнаўцам У.Калеснікам быў апублікаваны фрагмент з “Лукішскага дзённіка” А.Салагуба.

Савоська Павел Піліпавіч. Беларускі пісьменнік (празаік). Член Саюза беларускіх пісьменнікаў (1995). Нарадзіўся 2.1.1941 г. у в.Зарудзічы Залескага сельсавета. Скончыў Залескую СШ (1957), Друйскае тэхнічнае вучылішча (1960), Ленінградскі горны інстытут (1970). Працаваў на Чукотцы геолагам, начальнікам участка арцелі “Мінірал”, на Урале, у Сібіры, Латвіі, Смаргонскі вытворчым аб’яднанні “Смаргоньсілікатабетон” і Віцебскім вытворчым аб’яднанні “Кераміка”. Друкуецца з 1975. Адзін з аўтараў зборнікаў літаратурнай творчасці. Выдаў кнігі “Нататкі халасцяка” (1988, 1994). Жыве ў Мінску.

Роуная Вольга Мікалаеуна аўтар вершаў; тэкстаў вядомых песень, лаўрэат фестывалю “Песня года", "Новыя песні аб галоўным:

2013 год

Песня «Доўга» ў выкананні гурта «Любэ» і Людмілы Сакаловай стала лаўрэатам музычнай прэміі «Залаты Грамафон».

2008 год

Песня «Стоп, кудьі ж я іду» ў выкананні Вікі Дайнэка стала лаўрэатам музычнай прэміі «Залаты Грамафон» і фестываляў «Песня года» і «Новыя песні пра галоўнае ".

2007год

Песня «Фільм не пра каханне» ў выкананні Вікі Дайнэка стала лаўрэатам музычнай прэміі “Залаты Грамафон” і фестываляў “Песня года” і “Новыя песні пра галоўнае”. Песня «Запальваюць агеньчыкі» ў выкананні гурта «Фабрыка» стала лаўрэатам музычнай прэміі «Залатьі Грамафон» і фестываляў «Песня года» і «Новыя песні пра галоўнае".

2006год

Песня «Я проста адразу ад цябе пайду" ў выкананні Вікі Дайнеко стала лаўрэатам музычнай прэміі «Залаты Грамафон» і фэстывалю «Новыя песні пра галоўнае".

2005 год

Песня «Што са мной» у выкананні беларускай спявачкі Вольгі Плотнікавай стала лаўрэатам фестывалю «На скрьіжаваннях Еўропы».